		 
VILNIAUS REGIONINIO NEPAVOJINGŲJŲ ATLIEKŲ SĄVARTYNO APLINKOS MONITORINGO 2026-2027 M. PASLAUGŲ 
PIRKIMO TECHNINĖ SPECIFIKACIJA

I. BENDROSIOS NUOSTATOS

1. Perkančioji organizacija - UAB „VAATC“ vykdo Vilniaus apskrities regioninio nepavojingų atliekų sąvartyno (toliau – Sąvartynas) eksploataciją.
2. Nuo Sąvartyno veiklos pradžios Sąvartyno monitoringas vykdomas vadovaujantis Aplinkos monitoringo įstatymu, Ūkio subjektų aplinkos monitoringo nuostatais, Sąvartyno aplinkos monitoringo programa, kitais aktualiais, susijusiais su teikiama paslauga teisės aktais.
3. Nuo 2019 m. Sąvartyno monitoringas buvo vykdomi  aplinkos monitoringo tyrimai pagal Sąvartyno aplinkos monitoringo programą, apimančią 2019 – 2023 m. laikotarpį (pridedama, 1 byla). Matavimo taškas N4 panaikintas, šioje vietoje įrengiant naują sąvartyno sekciją. Naujo laikotarpio aplinkos monitoringo programa yra paruošta ir derinama su institucijomis. 
4. Paslaugų tiekėjui bus perduoti Perkančiosios organizacijos turimi, su perkamomis paslaugomis susiję dokumentai.

II. PIRKIMO OBJEKTAS

5. Paslaugų tiekėjas turės suteikti šias paslaugas:
5.1 	vykdyti Sąvartyno monitoringą 2026 ir 2027 metais.

6. Reikalavimai Sąvartyno monitoringo vykdymui:
7.1 	Paslaugų tiekėjas turės vykdyti Sąvartyno monitoringą nuo sutarties pasirašymo dienos iki 2027 m. gruodžio mėn. (įskaitytinai), parengti, pateikti ir suderinti metines Sąvartyno aplinkos monitoringo programoje numatytas ataskaitas, įskaitant metinę ataskaitą. Paslaugų tiekėjas atsakingas už duomenų ir ataskaitų teikimą 2  punkte nurodytuose teisės aktuose ir programoje numatytomis apimtimis ir terminais. Metinė aplinkos monitoringo ataskaita Perkančiajai organizacijai derinimui turės būti pateikta pasibaigus ataskaitiniam laikotarpiui, bet ne vėliau kaip iki vasario 10 d. 
7.2 	Paslaugų tiekėjas aplinkos monitoringą turi vykdyti Sąvartyno aplinkos monitoringo programoje nustatytomis apimtimis. Aplinkos monitoringo tyrimai pagal 2019-2023 metus apimančią aplinkos monitoringo programą vykdomi tol, kol Aplinkos apsaugos agentūra nepatvirtina naujo laikotarpio aplinkos monitoringo programos. Aplinkos apsaugos agentūrai patvirtinus Sąvartyno aplinkos monitoringo programą naujam laikotarpiui, aplinkos monitoringo tyrimai tęsiami pagal naująją Sąvartyno aplinkos monitoringo programą.
7.3 	Stebėjimo objektų vietos, nustatomi parametrai, matavimų dažnumas ir siūlomi matavimų metodai nurodyti pirkimo dokumentų priede pateiktoje Sąvartyno 2019 – 2023 metų aplinkos monitoringo programoje.
7.4 	Aplinkos monitoringo paslaugų teikimo vieta - Vilniaus regioninis nepavojingų atliekų sąvartynas (Vidugirių k., Vievio sen. Elektrėnų sav.).

III. PAPILDOMA INFORMACIJA

8. Paslaugų tiekėjas atliktų aplinkos monitoringo tyrimų duomenis turi pateikti Perkančiajai organizacijai kas mėnesį, ne vėliau kaip per 10 darbo dienų laikotarpį nuo praėjusio mėnesio pabaigos.
9. Paslaugų tiekėjas sąskaitą apmokėjimui už atliktus aplinkos monitoringo tyrimus gali teikti kas ketvirtį, kartu pateikdamas įrodymus ir apie atliktus monitoringo tyrimų duomenis už praėjusį ketvirtį, ir apie informacijos (ataskaitų) pateikimą institucijoms (jei pateikimas numatytas 2 punkte įvardintuose teisės aktuose ir (ar) Sąvartyno aplinkos monitoringo programoje).
10. Tiekėjas, norėdamas pasinaudoti sutarties vykdymo išlaidų kainodara, kartu su PVM sąskaita faktūra turės pateikti informaciją, kodėl paslaugoms (ar jų daliai) taikoma sutarties vykdymo išlaidų kainodara. Tiekėjui rekomenduojama sprendimus, susijusius su faktinėmis išlaidomis, su perkančiąja organizacija derinti iš anksto.

